Súradnice: 50°39′41″S 14°54′21″V﻿ / ﻿50,66139°S 14,90583°V﻿ / 50.66139; 14.90583

**Náhlov** (predtým nem.  *Nahlau* alebo *Nahlow*) je obnovená malá dedina, časť mesta Ralsko v okrese Česká Lípa. Nachádza sa asi 11 km na severovýchod od Kuřívody, v severovýchodnom cípe bývalého vojenského priestoru Ralsko, na bývalej českonemeckej jazykovej hranici. Je tu evidovaných 22 adries. Trvalo tu v roku 2011 žilo 141 obyvateľov.

Náhlov je tiež katastrálne územie o rozlohe 14,13 km2. Pôvodné katastrálne územie bolo tiež *Náhlov*, ale malo asi 4krát menšiu rozlohu.

Dejiny
------

V 19. storočí obnovil svoju činnosť spevácky spolok a fungoval tu ochotnícky divadelný spolok, ktorý skúšal a hral hlavne v zimných mesiacoch. Účinkoval tiež na svadbách. Veľkou akciou boli sviatočné slávnostné hry a procesiou, či dožinky, tiež s procesiou a jazdou alegorických vozov.

V obci nebol kostol, len kaplnka sv. Floriána. Zvon na nej zvonil trikrát denne, pri svadbách a úmrtiach.

V rokoch 1929/1930 bola v obci otvorená obecná škola s dvoma triedami, prvá pre 1.-4. ročník, druhá pre 5.-8. ročník. Od roku 1930 mohli deti dochádzať do meštianskej školy v Osečnej. Škola organizovala rôzne podujatia, hrali sa tu v decembri divadelné predstavenia, na jeseň púšťanie šarkanov, jazdilo sa na výlety po okolí. O školu deti z nemeckých rodín nemali záujem, preto do nej dochádzali deti české z rady okolitých dedín.

V roku 1904 bol ustanovený dobrovoľný požiarny zbor, ktorý občas vypomáhal aj v Osečnej a Dolánkach.

Na konci roku 1927 bol obcami Náhlov, Zábrdí a Dehtáre založený spoločný telocvičný spolok. Cvičili sa prostné, na náradí sa cvičievalo v Dolánkách, kde boli aj cvičenia verejné. V roku 1933 tunajší športovci obsadili lyžiarske preteky pri Liberci. Spoločne s hasičmi organizovali pálenie čarodejníc pri kríži na kopci pri Náhlove.

V roku 1921 tu bolo 27 domov a 121 obyvateľov (z toho 13 Čechov a 108 Nemcov). Fara bola v Hlavici, zdravotný obvod, žandárska stanica, pošta a telegraf boli 4,1 km v Osečnej a železničná stanica 12,3 km v Křižanoch.

Po príchode sovietov do VVP Ralsko, bol Náhlov spolu s Hradčanmi, Ploužnicou a Borečkom jedinými sídlami, kde mohlo zostať české obyvateľstvo. V Náhlove boli ubytovaní zamestnanci vojenských lesov a majetkov, ktorí pracovali v poľnohospodárskej a lesnej výrobe. Boli tu vybudované bytovky pre poľnohospodárske družstvo a tým sa narušil pôvodný ráz celej obce. Zachovaný však zostal stred obce s českou a nemeckou školou a kaplnkou. Ostatné stavby, pokiaľ nie sú využívané ako rekreačné objekty, sú zanedbané.

Náhlov je znevýhodnený svojou vzdialenosťou od významných komunikácií a väčších sídiel. Rozsiahle územie bývalého VVP Ralsko ho delí od ostatných obývaných častí českolipského okresu na západe. Východne susedí s malými sídlami Českodubska a Liberecka. Budúci rozvoj Náhlova sa upína na rozvoj bývalého VVP Ralsko a rekreačnej oblasti okolo Osečnej a Hamru na Jezeře.

Galéria
-------

* Cesta do NáhlovaCesta do Náhlova
* Muzeum vysťahovalectva do BrazílieMuzeum vysťahovalectva do Brazílie
* Dom pri cesteDom pri ceste
* Kaplnka nad dedinouKaplnka nad dedinou

Referencie
----------

1. ↑  Ministerstvo vnitra ČR. *Adresy v České republice* [online]. 2016-02-02, [cit. 2016-02-02]. Dostupné online. (po česky)
2. ↑  Český statistický úřad. *Sčítání lidu, domů a bytů 2011* [online]. 2011-03-26, [cit. 2015-08-27]. Dostupné online. (po česky)
3. ↑  Územně identifikační registr ČR. *Katastrální území Náhlov* [online]. 2013-05-29, [cit. 2016-02-02]. Dostupné online. Archivované 2016-03-04 z originálu. (po česky)
4. ↑  Ústřední archiv zeměměřictví a katastru ČÚZK. *Stabilní katastr – indikační skici a císařské otisky* [online]. [Cit. 2016-02-02]. Dostupné online. (po česky)
5. ↑  AUTORSKÝ KOLEKTÍV. *Probouzející se Ralsko*. Ralsko : Sdružení Náhlov, 2005. Kapitola Život a dění v obci Náhlov, s. 58.
6. ↑   *Chytilův místopis ČSR* [online]. www.zanikleobce.cz, [cit. 2015-08-27]. Dostupné online.
7. 1 2   *Náhlov – Nahlau* [online]. www.zanikleralsko.cz, [cit. 2015-08-27]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Náhlov**

Externé odkazy
--------------

* Katastrálna mapa katastra Náhlov na webe ČÚZK

| Mesto Ralsko - časti |
| --- |
| Boreček • Horní Krupá • Hradčany • Hvězdov • Jabloneček • Kuřívody • Náhlov • Ploužnice • Svébořice |

Zdroj
-----

*Tento článok je čiastočný alebo úplný preklad článku Náhlov na českej Wikipédii.*